Tre biler var impliceret i en trafikulykke ved Pandrup lørdag eftermiddag. Årsag: de kunne pludselig intet se på grund af kraftig røg. Røgen kom fra en markbrand, der igen var udløst af en haveejers afbrænding af affald. Blæsten tog magten fra ham og ilden bredte sig hurtigt. Fire personer blev kørt på sygehuset - en af dem efter at have været fastklemt under en af bilerne. Ingen kom dog alvorligt tilskade. To af bilerne var tysk indregistrerede. Haveejeren kan nu vente en sigtelse for overtrædelse af brandlovgivningen.

Opsummering:
Haveejers afbrænding gav panik på hovedvej